b"\n_START_ARTICLE_\nLes aventures de Robin Hood\n_START_SECTION_\nArgument\n_START_PARAGRAPH_\nRobin de Locksey torna a Anglaterra despr\xc3\xa9s de combatre contra els infidels a les croades, per\xc3\xb2 el germ\xc3\xa0 del rei Ricard I d'Anglaterra ha usurpat el poder i imposa la seva tirania, de manera que el noble sax\xc3\xb3 decideix refugiar-se al bosc de Sherwood i lluitar contra el pr\xc3\xadncep Joan.\n_START_SECTION_\nComentaris\n_START_PARAGRAPH_\nEl millor de tots els Robin Hood que hi ha hagut mai al cinema. Flynn lluitant contra Joan sense Terra, que li vol usurpar el tron al monarca leg\xc3\xadtim. \xc3\x89s un mod\xc3\xa8lic film d'aventures, on predomina l'acci\xc3\xb3 per sobre de la veritat hist\xc3\xb2rica. Va guanyar tres premis Oscar; entre d'altres, el de la millor banda sonora, un portent\xc3\xb3s treball d'Erich Wolfgang Korngold."